[{"text_idx": "#000000", "text": "Congresso Internacional da Juventude Esperantista"}, {"text_idx": "#000001", "text": "Malferma alvoko por IJK 2021"}, {"text_idx": "#000003", "text": "Sekve al la malfacilaj\u0302oj rilate al la kronvirusa pandemio de 2019-2020, Komitata laborgrupo kunvenis la 27-an de majo 2020 por skizi la bazojn de venonta strategio. Kun la celo strebi al la okazigo de la kongreso, TEJO anoncas ke la kandidatig\u0302fazo por la 77-a IJK 2021 remalfermig\u0302as."}, {"text_idx": "#000004", "text": "Malgrau\u0306 nia optimismo, venontjara monda san-, vojag\u0302-, kaj financsituacio ne antau\u0306videblas. Tial, la strebindaj planoj por IJK 2021 estu trioblaj:"}, {"text_idx": "#000005", "text": "Okazigi tradician IJK-n en unu lando, kun reta elsendado kaj eblo je reta partopreno;Okazigi plurajn, malplivastajn sed samtempajn renkontig\u0302ojn en malsamaj landoj, kun parta komuna reta elsendado;Kunlabore okazigi retan IJK-n kune kun la Korea-Esperanto Junularo."}, {"text_idx": "#000006", "text": "Limdato por komuniki intereson estas la 30-a de junio 2020."}, {"text_idx": "#000007", "text": "TEJO invitas siajn landajn sekciojn kaj c\u0302iujn Esperanto-organizojn kandidatig\u0302i al unu au\u0306 pluraj el la supre menciitaj eventformoj."}, {"text_idx": "#000008", "text": "Se vi intencas kandidatig\u0302i por okazigi tradician IJK, bonvolu plenumi la IJK invitilo en .doc formato kaj sendi g\u0302in al kaj g\u0302is la 30-a de junio 2020. Jen utila ilo por preparig\u0302i: Superrigardo de taskoj."}, {"text_idx": "#000009", "text": "Ec\u0302 se vi ne pretas okazigi vastskalan, tradician IJK, ne hezitu montri intereson:"}, {"text_idx": "#000012", "text": "Kaze de c\u0302eesta, tradicia arang\u0302formo, la financa respondeco estu c\u0302e TEJO dum la proponanto helpu rilate al la surlokaj bezonoj kiel la trovado de tau\u0306ga loko. C\u0302ar la sansituacio en iu specifa lando povas senaverte kaj rapide malplibonig\u0302i, internacia teamo estos ajnakaze starigita por subteni kaj superrigardi la organizadon, transpreni respondecon kaze de nulig\u0302oj, kaj malpli altigi la kvanton de taskoj de la eblaj teamoj."}, {"text_idx": "#000013", "text": "Bonvolu konsideri tiun interesesprimon kiel 1-an etapon, kie okazas la konsultig\u0302o kun TEJO pri la kandidatig\u0302o mem. Tiamaniere ni komencos prilabori la ideojn kiujn vi havas. Por tiu c\u0302i etapo ni akceptas bazajn prezentadojn de via propono, tio signifas, ke g\u0302i ankorau\u0306 ne devas esti finprezentita. Plenigu la formularon kiel eble plej bone per tiuj informoj, kiujn vi jam havas. Se estas mankantaj informoj, klarigu kial ili mankas, kiajn demandojn vi havas, kion vi bezonas plie por finpretigi vian kandidatig\u0302on. Ju pli frue TEJO scias, ke vi intencas kandidatig\u0302i, des pli rapide ni povas eklabori kun vi kaj helpi vin pri la kandidatig\u0302o."}, {"text_idx": "#000014", "text": "Sentu vin libera sendi viajn demandojn kaj ideojn al kaj jam ekde nun."}, {"text_idx": "#000015", "text": "Pro la neantau\u0306videbleco de la pandemiaj disvolvig\u0302oj, anoncoj pri venontaj pas\u0302oj aperos dum postaj monatoj. Ekcepte, ni ne c\u0302esos konsideri viajn proponojn kaj ideojn g\u0302is la efektiva decido, kiu povus prokrastig\u0302i g\u0302is komenco de 2021."}, {"text_idx": "#000016", "text": "Leave a Comment or Cancel reply"}]